Na temelju članka 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), u vezi s člankom 52. Zakona o proračunu ( Narodne novine, br. 87/08, 136/12, 15/15) Školski odbor OŠ Ivana Granđe, na sjednici održanoj dana 1. travnja 2021. godine donosi

**PRAVILNIK O OSTVARIVANJU I KORIŠTENJU VLASTITIH**

**PRIHODA**

**I. OPĆE ODREDBE**

Članak 1.

Ovim se Pravilnikom o ostvarivanju i korištenju vlastitih prihoda (dalje u tekstu: Pravilnik) utvrđuje se postupak raspolaganja vlastitim prihodima Osnovne škole Ivana Granđe (dalje u tekstu: Škola)

Sukladno članku 52. Zakona o proračunu (Narodne novine, br. 87/08, 136/12, 15/15), vlastiti prihodi smatraju se prihodi ostvareni obavljanjem poslova na tržištu i u tržišnim uvjetima koji se ne financiraju iz državnog proračuna.

Odredbe ovog Pravilnika ne odnose se na sredstva državnog proračuna, grada, županije, namjenske prihode od sufinanciranja, namjenske donacije ostalih subjekata izvan proračuna te tekuće pomoći u okviru projekta, kao i naknade s osnove osiguranja.

Članak 2.

Vlastiti prihodi iz članka 1. ovog Pravilnika mogu se ostvarivati na sljedeće načine:

1. Davanjem u zakup odnosno najam prostora Škole
2. Ostali vlastiti prihodi

**I. DAVANJE U ZAKUP ODNOSNO NAJAM PROSTORA ŠKOLE**

Članak 3.

Prostor Škole može se, u skladu s važećim propisima i aktima Škole, dati u zakup odnosno najam zainteresiranim građanima, udrugama, ustanovama, trgovačkim društvima i drugim pravnim osobama pod uvjetom da to ne ometa redovitu djelatnost Škole.

Postupak sklapanja Ugovora o zakupu odnosno najma prostora Škole propisan je Procedurom stjecanja, raspolaganja i upravljanja nekretninama KLASA: 406-01/21-01/01 URBROJ: 251-228-21-1 od dana 18.03.2021. godine.

Postupak naplate vlastitih prihoda vodi računovodstvo Škole, a prema Proceduri naplate prihoda KLASA: 400-01/19-01/05 URBROJ: 251-228-19-2 od dana 30.10.2019. godine.

Evidencija o sklopljenim ugovorima o zakupu odnosno najmu prostora vodi se u tajništvu Škole.

**II. OSTALI PRIHODI**

Članak 4.

Ostali vlastiti prihodi u smislu ovog članka podrazumijevaju prodaju roba i usluga školskih radionica za praktičnu nastavu, prihodi od mjesečnih uplata temeljem sklopljenih ugovora o kupoprodaji stanova sukladno Zakon o prodaji stanova na kojima postoji stanarsko pravo (Narodne novine br. 78/02) i drugi prihodi koje Škola može ostvariti u skladu s važećim propisima i aktima Škole.

Članak 5.

Vlastiti prihodi zadržavaju se na računu Škole te se moraju koristiti pod uvjetima i za namjene sukladno važećoj Odluci Grada Zagreba o izvršavanju Proračuna Grada Zagreba.

Ostvareni vlastiti prihodi koriste se za podmirenje:

1. troškova Škole za unapređenje i poboljšanje kvalitete odgojnoobrazovnog procesa
2. troškova nabavke razne opreme neophodne za održavanje i poboljšanje standarda odgojno obrazovnog procesa
3. nagrada učenicima, nastavnicima, razrednicima, stručnim suradnicima i ostalim zaposlenicima za postignute radne rezultate odnosno rezultate u nastavnim i izvannastavnim aktivnostima sukladno posebnoj odluci
4. dijela troškova stručnog usavršavanja zaposlenika Škole

Članak 6.

Troškovi koji se podmiruju vlastitim prihodima škole sastavni su dio Financijskog plana škole koji se donosi krajem kalendarske godine za slijedeću godinu i koji se usvaja od strane Školskog odbora.

Članak 7.

Vlastiti prihodi ostvareni tijekom jedne kalendarske godine koji se ne utroše na pokrivanje

troškova sukladno ovom Pravilniku u toj kalendarskoj godini prebacit će se u sljedeću kalendarsku

godinu za podmirenje troškova.

KLASA: 003-05/21-01/07

URBROJ: 251-228-21-1

U Zagrebu, 1. travnja 2021. godine.

Predsjednik Školskog odbora

OŠ Ivana Granđe

Sandra Jakubek Stošić, prof.

Pravilnik o ostvarivanju i korištenju vlastitih prihoda Osnovne škole Ivana Granđe stupa na snagu danom objave na oglasnoj ploči Škole dana 2. travnja 2021. godine.

RAVNATELJICA

Leonida Udovičić, prof.